ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ

ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ ⵏⵖ ⵜⴰⵎⵜⵜⴰⵏⵜ ⵖ ⵓⴳⵏⵙ ⵏ ⵓⵙⴼⵔⵓ (ⵙ ⵓⵙⴽⴽⵉⵍ ⴰⵍⴰⵜⵉⵏⵉ: tamttant agʷns n usfru ⵏⵖ tamttant ɣ ugns n usfru) ⵉⴳⴰ ⴰⴷⵍⵉⵙ ⵏ ⵜⵎⴷⵢⴰⵣⵉⵏ ⵏ ⵜⵎⴰⵔⴰⵜ ⴷ ⵜⵎⴷⵢⴰⵣⵜ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ ⵍⴰⵟⵉⴼⴰ ⵉⴷⵍⵎⵓⴷⴷⵏ, ⵉⴼⴼⵓⵖ ⴰⵙ ⴷ  ⴳ ⵓⵙⴳⴳⵯⴰⵙ ⵏ 2013, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⴳⴰ ⵓⴷⵍⵉⵙ ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ ⴰⴷⵍⵉⵙ ⵡⵉⵙ ⵙⵉⵏ ⵏⵏⴰ ⴷ ⵉⴼⴼⵓⵖⵏ ⵉ ⵜⵎⴰⵔⴰⵜ ⵜⴰⵎⴷⵢⴰⵣⵜ ⵍⴰⵟⵉⴼⴰ ⵉⴷⵍⵎⵓⴷⴷⵏ ⴳ ⵢⵉⴳⵔ ⵏ ⵜⵎⴷⵢⴰⵣⵜ, ⴹⴰⵕⵜ ⵎⴰⴷ ⴰⵙ ⴷ ⵜⴼⴼⵓⵖ ⵜⵡⵛⴽⵉⵏⵜ ⵜⴰⵎⵣⵡⴰⵔⵓⵜ ⵏ ⵜⵎⴷⵢⴰⵣⵉⵏ ⵏⵏⴰ ⵎⵓ ⵜⴳⴰ ⵙ ⵓⵣⵡⵍ ⵜⵉⵏ ⵡⵓⵙⵙⴰⵏ ⵏ ⵍⴰⵍⵍⴰ ⵜⴰⴷⵔⴼⵉⵜ ⵙⴳ ⵙⵓⵙ ⴰⵙⵉⴳⴳⵣ ⴳ ⵓⴳⴰⴷⵉⵔ, ⴳ ⵓⵙⴳⴳⵯⴰⵙ ⵏⵉⵜ ⵏ 2013.
 ⵜⴰⵎⴰⵔⴰⵜ 
ⵍⴰⵟⵉⴼⴰ ⵉⴷⵍⵎⵓⴷⴷⵏ (ⵙ ⵜⴼⵕⴰⵏⵚⵉⵚⵜ: Latifa Idelmouden) ⵜⴳⴰ ⵜⴰⵎⴰⵔⴰⵜ ⵙ ⵜⵎⴰⵣⵉⵖⵜ, ⵜⵓⵔⴰ ⴳ ⵎⵏⵏⴰⵡ ⵉⴳⵔⴰⵏ ⵏ ⵜⵙⴽⵍⴰ, ⵜⴳⴰ ⵜⴰⵎⴷⵢⴰⵣⵜ ⴷ ⵜⵎⴰⵍⵍⴰⵙⵜ ⵙ ⵜⵎⴰⵣⵉⵖⵜ. ⵜⵍⵓⵍ ⴳ ⵓⵙⴰⴽⵓⴷ ⵏ 29 ⵛⵓⵜⴰⵏⴱⵉⵔ ⴰⵙⴳⴳⵯⴰⵙ ⵏ 1986 ⴳ ⵜⵙⴳⴰ ⵏ ⵜⵣⵏⵉⵜⵜ. ⵜⴹⴼⵕ ⴰⵙⵙⵍⵎⴷ ⵏⵏⵙ ⴳ ⵜⵙⴷⴰⵡⵉⵜ ⵏ ⵉⴱⵏ ⵥⵓⵀⵕ ⴳ ⵓⴳⴰⴷⵉⵔ ⵍⵍⵉ ⴳ ⵜⵓⵎⵥ ⵜⵓⵔⴰⴳⵜ ⴳ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ. ⵍⴰⵟⵉⴼⴰ ⵉⴷⵍⵎⵓⴷⴷⵏ ⴷ ⵜⴰⵎⵙⵏⴼⵍⵓⵍⵜ ⴳ ⵜⵙⴽⵍⴰ ⵙ ⵜⵓⵜⵍⴰⵜ ⴼⴼⵓⵖⵏⵜ ⴰⵙ ⴷ ⵎⵏⵏⴰⵡⵜ ⵜⵡⵓⵔⵉⵡⵉⵏ ⴳ ⵢⵉⴳⵔ ⵏ ⵜⵙⴽⵍⴰ ⵜⴰⵎⴰⵣⵉⵖⵜ, ⵎⴽⵍⵍⵉ ⵜⵓⵎⵥ ⵎⵏⵏⴰⵡⵜ ⵜⵙⵎⵖⵓⵔⵉⵏ ⴳ ⵢⵉⴳⵔ ⵏ ⵓⵙⵏⴼⵍⵓⵍ ⴰⵙⴽⵍⴰⵏ.
 ⵜⴰⵖⴰⵔⵉⴼⵜ 
ⵜⴰⴳⵔⵓⵎⵎⴰ ⵏ ⵜⵎⴷⵢⴰⵣⵉⵏ ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ ⵜⵙⵜⵉ ⵜⵎⴰⵔⴰⵜ ⴰⴷ ⵜⵜ ⵜⴷⵍ ⵙ ⵢⴰⵜ ⵜⵖⴰⵔⵉⴼⵜ ⵉⵖⵎⴰⵏ ⵙ ⵓⴽⵯⵍⵓ ⵓⵎⵍⵉⵍ ⵢⴰⵥⵏ ⵉ ⵓⵏⵉⵍⵉ ⴱⴰⵀⵔⴰ ⵉⴼⴰⵡⵏ. ⴳ ⵡⴰⵎⵎⴰⵙ ⵏ ⵜⴰⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⴰⵔ ⵏⵜⵜⴰⴼⴰ ⵢⴰⵜ ⵜⵓⵡⵍⴰⴼⵜⵉⵥⵉⵍⵏ ⵓⵔ ⵉⵜⵜⵢⴰⵔⴰ ⴳ ⵓⴷⵍⵉⵙ ⵎⴰⵏ ⵓⵏⴰⵥⵓⵕ ⴰⵎⴽⵍⴰⵡ ⴰⴷ ⵜⵜ ⵉⵙⵙⵓⵏⵖⵏ, ⵉⵜⵜⵢⴰⵔⴰ ⵉⴳⴳⵉ ⵏⵏⵙ ⵓⵣⵡⵍ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵙ ⵜⵓⵏⵉⵖⵜ ⵜⴰⵏⵉⵍⵉⵜ ⵉⵙⴷⵉⴷⵏ, ⵉⵜⵜⵢⴰⵍⴰⵙ ⵓⵣⵡⵍ ⴳ ⵓⴼⵍⵍⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ ⵙ ⵜⵓⵏⵖⵉⵍⵜ ⵉⵣⵓⵔⵏ ⵉⵖⵎⴰⵏ ⵙ ⵓⴽⵍⵓ ⴰⴷⵎⵎⴰⵏ. ⴰⴼⵍⵍⴰ ⵏ ⵓⵣⵡⵍ ⵉⵍⵍⴰ ⵡⴰⵙⵙⵖ ⵏ ⵜⵎⴰⵔⴰⵜ ⵍⴰⵟⵉⴼⴰ ⵉⴷⵍⵎⵓⴷⴷⵏ, ⵉⵜⵜⵢⴰⵔⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ. ⴰⴼⵍⵍⴰ ⴰⴽⴽⵯ ⵏ ⵜⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⵏⵜⵜⴰⴼⴰ ⴰⵙⵙⴰⵖ ⴷ ⵜⵎⴰⵜⴰⵔⵜ ⵏ ⵜⵙⴳⴰ ⵏ ⵜⵥⵕⵉⴳⵜ : ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⵣⴷⴷⴰⵔ ⵏ ⵜⵖⴰⵔⵉⴼⵜ, ⴷⴷⴰⵡ ⵏ ⵜⵡⵍⴰⴼⵜ ⵉⵜⵜⵢⴰⵔⴰ ⵡⴰⵏⴰⵡ ⴰⵙⴽⵍⴰⵏ ⵏ ⵜⴳⵔⵓⵎⵎⴰ (ⵜⵉⵎⴷⵢⴰⵣⵉⵏ) ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ ⵉⵖⵎⴰⵏ ⵙ ⵓⴽⵍⵓ ⴰⴷⵎⵎⴰⵏ.ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ, ⵍⴰⵟⵉⴼⴰ ⵉⴷⵍⵎⵓⴷⴷⵏ, ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, 2013.
ⴳ ⵜⴰⵙⵏⴰ ⵜⵉⵙⵙ ⴽⴽⵓⵥⵜ ⵏ ⵜⵖⴰⵔⵉⴼⵜ ⴰⵔ ⴷⴰⵖ ⵏⵜⵜⴰⴼⴰ ⴳ ⵓⴼⵍⵍⴰ ⴰⵙⵙⴰⵖ ⵏ ⵜⵎⴰⵔⴰⵜ ⴳ ⵡⴰⵎⵎⴰⵙ ⵙ ⵓⵙⴽⴽⵉⵍ ⴰⵍⴰⵜⵉⵏⵉ, ⴷⴷⴰⵡ ⴰⵙ ⴰⵣⵡⵍ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ. ⵉⵜⵜⵢⴰⵔⴰ ⴷⴷⵓ ⵏⵏⵙⵏ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵢⴰⵏ ⵓⴳⵣⵣⵓⵎ ⵙⴳ ⵜⵎⴷⵢⴰⵣⵜ ⵜⴰⵔⵓⵍⴰ :  
ⵔⵡⵍ ⴰ ⴰⴽⵓⴷ
ⴳⵏⵓⵏⵜⵓⵙⴷⴰⴷⵉⵏ
ⵜⵥⵥⵍⵎ ⵉⵙⴳⴳⵯⴰⵙⵏ
ⵜⵃⴱⵓⵜ ⵉⵜⵔⴰⵏ
ⵜⵙⵙⴼⵜ ⵓⴽⵍⴰⵏ
ⵎⴰⵏ ⵜⵉⴼⵔⴰⵙ
ⵎⴰⵏ ⵜⵓⴷⵔⵜ
ⴰⵙⴰⵢⵔⵓⵔ ⵢⴰⴷⴷⵓⵎⵏ
ⵉⴷⴷⵎⵏ
ⵖ ⵓⵖⵉⵍⵓⴼ 
ⵉⴽⵯⵏⴰ…
ⵉⵔⵡⵍ

ⴳ ⵉⵣⴷⴷⴰⵔ ⴰⴽⴽⵯ ⵏ ⵜⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ, ⴳ ⵜⵙⴳⴰ ⵜⴰⴼⴰⵙⵉⵜ, ⵉⵜⵜⵢⴰⵔⴰ ⵡⴰⵜⵉⴳ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⴰⵍⴰⵜⵉⵏⵉ (20 ⵏ ⴷⵔⵀⵎ).
 ⵜⵓⵎⴰⵢⵜ 
ⵢⵓⵎⴰ ⵓⴷⵍⵉⵙ ⵏ ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ ⴳⵔ ⵜⴰⵙⵏⵉⵡⵉⵏ ⵏⵏⵙ ⵚⴹⵉⵚ ⴷ ⵎⵔⴰⵡⵜ ⵏ ⵜⵎⴷⵢⴰⵣⵜ ⵏⵏⴰ ⵏⵏ ⵉⴳⴳⵔⵏ ⵉ ⵉⵙⵏⵜⴰⵍ ⵉⵎⵢⴰⵏⴰⵡⵏ.
ⵎⴽ ⵍⵍⵉ ⵉⵎⵎⴰⵍ ⵓⵙⴳⴱⵔ ⵏ ⵓⴷⵍⵉⵙ, ⵏⵏⴰ ⵏⵜⵜⴰⴼⴰ ⴳ ⵜⴰⵙⵏⴰ ⵜⵉⵙ ⴽⵕⴰⴹ ⵡⴰⴳⵏⴰⵔⵏ ⴷ ⵎⵔⴰⵡ (70) ; ⵜⵉⵎⴷⵢⴰⵣⵉⵏ ⵏ ⵜⵡⵛⴽⵉⵏⵜ ⴰⴷ ⵔⴱⴰⵏⵜ ⵉⵣⵡⴰⵍ ⴷ ⵉⴷⴷⴰⵏ ⵙ ⵜⵡⴰⵍⴰ: 
 ⴰⵏⵓ ⵏ ⵜⴰⴳⵣⵉⵡⵉⵏ 
 ⵓⵔⴰⵔ ⵏⵏⵎ
 ⵜⴰⴱⴰ
 ⵏⵏⴰⵏ ⴰⵎ
 ⵜⴰⵎⵜⵜⴰⵏⵜ ⵏ ⵓⵊⴷⴷⵉⴳ
 ⵜⴰⵔⵓⵍⴰ
 ⵜⵓⵔⴷⴷⵎ
 ⵉⵎⴰⵏ ⵍⵍⵉ ⵍⴰⵃ
 ⴰⵙⵉⴼ ⵏ ⵜⴱⵔⴰⵜⵉⵏ
 ⴰⴷⵔⴰⵔ
 ⵎⴰⴼ ⴰⵎⴰⵏ
 ⵉⵏⴱⴳⵉ ⵏⵏⵎ
 ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ
 ⵜⴰⴳⵔⴰⵡⵍⴰ ⵏ ⵉⵥⵓⵕⴰⵏ
 ⴰⵙⴰⵔⵓ ⵓⵏⵏⵉⵖ 
 ⵜⴰⴳⵍⴷⵓⵏⵜ ⵏ ⵓⵎⴷⵍⴼⴰⵡ

ⵜⵓⵚⴽⵉⵡⵜ ⵏ ⵉⵣⵡⴰⵍ ⴰⴷ, ⵜⴱⴹⴰ ⵅⴼ ⵎⵏⵏⴰⵡ ⵡⴰⵏⴰⵡⵏ : ⴷⴰ ⴳⵉⵙ ⵏⵜⵜⴰⴼⴰ ⵉⵣⵡⴰⵍ ⵉⴳⴰⵏ ⵖⴰⵙ ⵢⴰⵜ ⵜⴳⵓⵔⵉ ⵏⵖ ⵢⴰⵏ ⵓⴼⵔⴷⵉⵙ ⵣⵓⵏ ⴷ : ⵜⴰⴱⴰ, ⵜⴰⵔⵓⵍⴰ, ⵜⵓⵔⴷⴷⵎ, ⴰⴷⵔⴰⵔ. ⵉⴼⵔⴷⵉⵙⵏ ⴰⴷ ⵎⵓⵏⵏ ⵏⵏ ⴳ ⵢⴰⵏ ⵡⴰⵏⴰⵡⵏ ⵏ ⵜⴳⵓⵔⵉ, ⴳⴰⵏ ⴰⴽⴽ ⴰⵙⵙⴰⵖⵏ ⴳ ⵓⵎⵢⵉⵡⵏ, ⵎⴰⵛⴰ ⴳⵉⵙⵏ : ⴰⵎⴰⵢⴰ ⴰⵎ : ⴰⴷⵔⴰⵔ ; ⵢⵉⵍⵉ ⴳⵉⵙⵏ ⵓⵏⵜⵉ ⴰⵎ : ⵜⴰⴱⴰ, ⵜⴰⵔⵓⵍⴰ ⴷ ⵜⵓⵔⴷⴷⵎ. ⴰⵔ ⵏⵜⵜⵙⵎⴰⴷ ⵉ ⵉⵣⵡⴰⵍ ⴰⴷ ⵎⴰⴼ ⴰⵎⴰⵏ, ⵍⵍⵉ ⵉⴳⴰⵏ ⴰⵙⵙⴰⵖ ⵓⴷⴷⵉⵙ ⵎⵇⵇⴰⵔ ⵉⵜⵜⵓⵚⴽⴰ ⴳ ⵙⵏⴰⵜ ⵜⴳⵓⵔⵉⵡⵉⵏ.

ⵎⴽ ⵍⵍⵉ ⵏⵜⵜⴰⴼⴰ ⵓⵍⴰ ⵉⵣⵡⴰⵍ ⵉⵜⵜⵓⵚⴽⴰⵏ ⴳ ⵜⵡⵉⵍⴰ ⵏ ⵜⴳⵔⵓⵎⵎⴰ ⵏ ⵜⴳⵓⵔⵉⵡⵉⵏ, ⵣⵓⵏ ⴷ : ⴰⵏⵓ ⵏ ⵜⴰⴳⵣⵉⵡⵉⵏ , ⵓⵔⴰⵔ ⵏⵏⵎ, ⵜⴰⵎⵜⵜⴰⵏⵜ ⵏ ⵓⵊⴷⴷⵉⴳ, ⵉⵎⴰⵏ ⵍⵍⵉ ⵍⴰⵃ, ⴰⵙⵉⴼ ⵏ ⵜⴱⵔⴰⵜⵉⵏ, ⴰⵉⵏⴱⴳⵉ ⵏⵏⵎ, ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ, ⵜⴰⴳⵔⴰⵡⵍⴰ ⵏ ⵉⵥⵓⵕⴰⵏ, ⴰⵙⴰⵔⵓ ⵓⵏⵏⵉⵖ, ⵜⴰⴳⵍⴷⵓⵏⵜ ⵏ ⵓⵎⴷⵍⴼⴰⵡ.
ⴰⵏⴰⵡ ⴰⴷ ⵡⵉⵙ ⵙⵉⵏ ⵏ ⵉⵣⵡⴰⵍ, ⵉⵍⵍⴰ ⴳ ⵜⵡⵉⵍⴰ ⵏ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜⵉⴱⴹⴰⵏ ⵅⴼ ⵎⵏⵏⴰⵡ ⵡⴰⵏⴰⵡⵏ.
 ⵉⴷⵍⵉⵙⵏ 
ⵙⴳ ⵓⵙⴳⴳⵯⴰⵙ ⵏ 2013 ⵍⵍⵉ ⴳ ⴷ ⵉⵍⴰⵍ ⵓⴷⵍⵉⵙ ⴰⵎⵣⵡⴰⵔⵓ ⵏ ⵜⵎⴰⵔⴰⵜ ⵍⴰⵟⵉⴼⴰ ⵉⴷⵍⵎⵓⴷⴷⵏ, ⴼⴼⵓⵖⵏ ⴰⵙ ⴷ ⵎⵏⵏⴰⵡ ⵉⴷⵍⵉⵙⵏ ⵏⵏⴰ ⵉⴷⵍⵏ ⵙⵉⵏ ⵉⴳⵔⴰⵏ ⵏ ⵜⵙⴽⵍⴰ; ⵉⴳⵔ ⵏ ⵜⵎⴷⵢⴰⵣⵜ, ⴷ ⵢⵉⴳⵔ ⵏ ⵜⵓⵍⵍⵉⵙⵜ. 
 ⴳ ⵢⵉⴳⵔ ⵏ ⵜⵎⴷⵢⴰⵣⵜ
ⵜⵓⵔⴰ ⵙⵉⵏ ⵉⴷⵍⵉⵙⵏ:
 ⵜⵉⵏ ⵡⵓⵙⵙⴰⵏ ⵏ ⵍⴰⵍⵍⴰ ⵜⴰⴷⵔⴼⵉⵜ, ⴳ ⵓⵙⴳⴳⵯⴰⵙ ⵏ 2013 ⵜⵉⵏ ⵡⵓⵙⵙⴰⵏ ⵏ ⵍⴰⵍⵍⴰ ⵜⴰⴷⵔⴼⵉⵜ, ⵍⴰⵟⵉⴼⴰ ⵉⴷⵍⵎⵓⴷⴷⵏ,  2013
 ⵜⴰⵎⵜⵜⴰⵏⵜ ⵖ ⵓⴳⵯⵏⵙ ⵏ ⵓⵙⴼⵔⵓ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2013
 ⴼⴰⴷ ⵏ ⵓⵎⵡⴰⵏ, ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ, ⴳ ⵓⵙⴳⴳⵯⴰⵙ ⵏ 2016ⴼⴰⴷ ⵏ ⵓⵎⵡⴰⵏ, ⵍⴰⵟⵉⴼⴰ ⵉⴷⵍⵎⵓⴷⴷⵏ, 2016
 ⴳ ⵢⵉⴳⵔ ⵏ ⵜⵓⵍⵍⵉⵙⵜ
ⴷⴰⵔⵙ ⵢⴰⵏ ⵓⴷⵍⵉⵙ:
 ⵜⴰⵣⴷⴰⵢⵜ, ⵙⴳ ⵜⵥⵕⵉⴳⵉⵏ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⴳ ⵓⵙⴳⴳⵯⴰⵙ ⵏ 2015 ⵜⴰⵣⴷⴰⵢⵜ, ⵍⴰⵟⵉⴼⴰ ⵉⴷⵍⵎⵓⴷⴷⵏ, 2015
 ⵜⵉⵙⵎⵖⵓⵔⵉⵏ 
ⵜⵉⵡⵉ ⵜⵎⴰⵔⴰⵜ ⵜⴰⵎⴰⵣⵉⵖⵜ ⵍⴰⵟⵉⴼⴰ ⵉⴷⵍⵎⵓⴷⴷⵏ ⵙⵏⴰⵜ ⵜⵙⵎⵖⵓⵔⵉⵏ: 
 ⵜⴰⵙⵎⵖⵓⵔⵜ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⴰⵙⴳⴳⵯⴰⵙ ⵏ 2013, ⵙ ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ 
 ⵜⴰⵙⵎⵖⵓⵔⵉⵏ ⵏ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ ⵉ ⵉⵎⴰⵔⴰⵜⵏ ⵉⵄⵔⵔⵉⵎⵏ, ⵙ ⵜⴷⵍⴰ ⵏⵏⵙ ⵏ ⵜⵎⴷⵢⴰⵣⵉⵏ : ⴼⴰⴷ ⵏ ⵓⵎⵡⴰⵏ ⵍⵍⵉ ⴰⵙ ⴷ ⵏⵉⵜ ⵜⵙⵙⵓⴼⵖ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⵏ 2016. [ⵜⴰⵙⵎⵖⵓⵔⵜ ⵏ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ, ⴳ ⵜⵙⵓⵜⵍⵜ ⵏⵏⵙ ⵜⵉⵙ ⵎⵔⴰⵡⵜ]

 ⵥⵕ ⵓⴳⴳⴰⵔ 
 ⵍⴰⵟⵉⴼⴰ ⵉⴷⵍⵎⵓⴷⴷⵏ
 ⵉⵍⴽⵎⵉⵎⵥ ⴰⵣⴳⵣⴰⵡ 
 ⴰⵙⴷⴷⵉ ⵏ ⵢⵉⵖⴷ
 ⴽⵔⴰ ⵏ ⵜⴼⵔⴰⵙ
 ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ
 ⴰⵡⴰⵍ ⵙ ⵜⵉⵔⵔⴰ

 ⵉⵙⴰⵖⵓⵍⵏ